Saterdag 5 Februarie – PvR Geloofsfamilie
Saterdag 5 Februarie
Jeremia 1:4-10 Fokusteks vers 10
Ons sien in vandag se vers waarvoor Jeremia geroep was. Die boodskap wat hy na sy eie mense moes neem was een van "afbreek", "uitroei", "vernietig" en "platslaan". Dit heet swaar op Jeremia se hart gerus. Eerstens omdat dit sy eie hart gebreek het oor wat met God se volk sou gebeur. En tweedens omdat sy eie mense hom sou wegstoot. Is jou roeping vir jou ook swaar om te dra? Is dit iets wat jy moeilik vind om uit te leef? Voel dit soos 'n las? Deel jou hart met die Here.
Wees eerlik oor die redes waarom jou roeping vir jou moeilik is, maklik is, jou bekommer, jou jou opgewonde maak, jou laat huiwer, jou terughou, jou opgewonde maak en jou dalk laat voel asof jy baie belangrik is. Dit is belangrik dat jy eerlik met die Here kan wees oor wat in jou hart heers.
Die tweede deel van Jeremia se roeping was ook om vir die volk 'n boodskap van "opbou" en "vestig" te gee. Dit is 'n boodskap van herstel na die seer. 'n Boodskap van Hoop. God los nie Sy mense in ellende nie. Wat is die Hoop wat die Here vir jou bied as dit kom by jou eie roeping?